
VAKCINŲ TRANSPORTAVIMO PASLAUGOS TECHNINĖ SPECIFIKACIJA

1. Atsižvelgiant į Lietuvos Respublikos ir Europos Komisijos 2020 m. birželio 18 d. susitarimą dėl Lietuvos dalyvavimo bendrame Europos Sąjungos COVID-19 ligai gydyti (koronaviruso infekcijai) skirtų vakcinų pirkime, vykdomas (COVID-19) vakcinų pervežimo paslaugos (toliau – Paslaugos) pirkimas.
2. Paslaugos pagal Sveikatos apsaugos ministerijos Ekstremalių sveikatai situacijų centro (toliau – Užsakovo) poreikį, turi būti teikiamos visomis savaitės dienomis (įskaitant šventines ir nedarbo dienas).
3. Paslaugų tiekėjas pasiūlymo pateikimo metu privalo laikytis Geros platinimo praktikos, kurios reikalavimai yra išdėstyti 2013 m. lapkričio 5 d. Gairėse dėl žmonėms skirtų vaistų geros platinimo praktikos (2013/C 343/01) ir būti įsidiegęs ISO 9001:2015 arba lygiavertę kokybės vadybos sistemą vaistų didmeninio platinimo ir/arba vaistų transportavimo srityje. Pateikiamas akredituotos įstaigos išduotas sertifikatas, kad tiekėjo taikoma kokybės vadybos sistema atitinka ISO 9001:2015 arba lygiaverčio standarto reikalavimus.
4. Vykdydamos Sutartį šalys vadovaujasi Lietuvos Respublikos sveikatos apsaugos ministro 2005 m. gegužės 9 d. įsakymu Nr. V-374 „Dėl vardinių vaistinių preparatų įsigijimo taisyklių patvirtinimo“. 
5. Preliminari vakcinų saugojimo vieta – A. Mickevičiaus g. 107, Nemenčinė. Tiekėjas turi įsivertinti, kad vakcinų saugojimo vieta gali keistis arba būti kelios vakcinų saugojimo vietos (apie tai Užsakovas informuoja ne vėliau kaip 2 d. d. iki pervežimo dienos).
6. Transportuojant  vakcinas iš vakcinų saugojimo vietos pakrovimą ir supakavimą į transportavimo dėžę iš šaldiklių ar šaldymo įrenginių atlieka Tiekėjas.
7. Tiekėjas atvykęs į Asmens sveikatos priežiūros įstaigą (toliau – ASPĮ) ar Užsakovo nurodytą pristatymo vietą vakcinų pakuotę patalpina į Gavėjo nurodytą saugojimo vietą. Tiekėjas už šalčio grandinę, vakcinų apsaugą nuo pažeidimų, falsifikavimo ir vagysčių atsako:  nuo vakcinų perkėlimo į transportavimo dėžes iki vakcinos patalpinimo į ASPĮ ar Gavėjo nurodytą vietą (vakcinų transportavimo atveju iš Užsakovo sandėlio); Užsakovas skubos atveju gali prašyti Tiekėjo, kad paslaugos būtų suteiktos per trumpesnį Užsakovo ir Tiekėjo suderintą terminą.
8. Į pasiūlyme nurodytus įkainius turi būti įskaičiuota atvykimo į vakcinų saugojimo vietą kaina ir grįžimo iš paskutinio vakcinų pristatymo taško kaina, taip pat visa reikalinga įranga vakcinoms gabenti t. y dėžės, šaldymo elementai, temperatūros matavimo prietaisai, iškrovimo, pakrovimo paslaugos bei kitos reikalingos priemonės. 
[bookmark: _Hlk91751434]9. Atsižvelgiant į  vakcinos gamintojo rekomendacijas, vakcinos turi būti transportuojamos, naudojant šaldymo elementus, +2° – +8°C priklausomai nuo Užsakovo nurodymų ir laikantis gamintojo patvirtintų vaistinio preparato charakteristikų santraukos reikalavimų. Transportavimo dėžės turi būti izoliuotos, standartizuotos, skirtos vaistinių preparatų transportavimui nuo +2° – +8°C temperatūros ribose ir validuotos (pateikiamas IQ/OQ/PQ protokolas išduotas nepriklausomos testavimo įstaigos per 5 d. d. nuo sutarties pasirašymo). Tai turi būti nurodyta transportavimo dėžės gamintojo specifikacijose, sertifikatuose, validacijos dokumentuose. Vakcinų pakuotės (kartoninės dėžutės, flakonai) negali turėti tiesioginio kontakto su šaldymo elementais.
10. Tiekėjas privalo užtikrinti temperatūrinį režimą bei jo atsekamumą sertifikuotais temperatūros matavimo prietaisais (sertifikatus pateikti, prieš pradedant teikti paslaugas) temperatūrą transportavimo dėžės viduje viso transportavimo metu registruojant ne rečiau kaip kas 2 minutes, +2° – +8°C viso transportavimo metu. Temperatūra registruojama pagal vakcinos gamintojo patvirtintas gabenimo rekomendacijas ribose nuo +2° – +8°C temperatūros ribose.
11. Tiekėjo sugeneruojama gabenimo temperatūros ataskaita per 2 darbo dienas nuo vakcinų iškrovimo pateikiama Užsakovui el. paštu nemencine@essc.sam.lt. Panaudotus registratorius tiekėjas utilizuoja teisės aktų nustatyta tvarka. 
12. Tiekėjas, pristatęs vakcinas gavėjams kartu pateikia suteiktų paslaugų pristatymo dokumentus (Perdavimo – Priėmimo aktą). 
13. Tiekėjas, gavęs užsakymą, garantuoja prekių tiekimą nurodytais adresais pristatant tinkamos kokybės nustatytą prekių kiekį ne vėliau kaip per 2 darbo dienas.
14. Tiekėjas privalo Užsakovui persiųsti bet kokią informaciją, kuri gali turėti įtakos vakcinos kokybei. 
15.  Pristatymų laiko ir vietų grafikas bei vakcinų kiekis su Tiekėju suderinamas ne vėliau kaip likus 2 dienoms iki prekių transportavimo. Logistinių sutrikimų yra galimi vėlavimai arba vakcinų kokybiniai neatitikimai, todėl vakcina transportavimo dieną gali būti neišduota. 
16. Tiekėjas atsako už transportavimo metu pažeistas transportuojamas vakcinas.
17. Preliminarus kiekis iki 30 dėžučių per savaitę. Preliminarūs dėžių išmatavimai: 94 mm x 62 mm x 50 mm. 
18.  Sutartis sudaroma 3 metų laikotarpiui.

